Infectarea cu HPV are loc cel mai frecvent prin contact sexual neprotejat. Se poate transmite infecția prin orice fel de contact direct piele-piele, incluzând sărutul, strângerea mâinii, toate formele de sex protejat/neprotejat, oral, vaginal, anal. Sexul folosind prezervativul micșorează suprafața de contact dintre cei doi parteneri, astfel micșorează și riscul transmiterii bolii, dar nu îl elimină complet. Mama bolnavă de HPV genital poate infecta fătul în timpul nașterii naturale, iar acesta are riscul de a dezvolta papilomatoză respiratorie, o afecțiune care îi poate pune viața în pericol. În afara jucăriilor sexuale folosite fără prezervativ sau nedezinfectate, este puțin probabil să luați boala de pe obiecte precum scaunul de la toaletă/ prosoape.